procesaur/Wiki.mk huggingface dataset:
Фурнир

Фурнир (од герм. ''Furnier'') во дрводелството е тенко резне дрво, обично потенко од 3 милиметри. Слоевите фурнир се лепат или стегаат на основни даски, кои можат да бидат од разни материјали (како дрво, иверка или средногуст лесонит) за добивање на врати, горни или бочни дрвени плочи за креденци, паркетирани подови и мебел. Се корситат и за интарзија. Шперплочата се прави од неколку слоја фурнир, секој залепен под прав агол на соседните слоеви. Фурнирот се користи и за декорирање на предмети како кутии и сл.
Фурнирот се добива со „лупење“ на дрвото, кое е главното место од кое се добиваат архитектонските фурнири (видете и интарзија). Изгледот на гранулацијата, или „шарата“ во дрвото се добива преку годовите на дрвото и зависи од аголот на сечење на истото. За стопански цели се користат три типа опрема за сечење фурнири:
* Вртежен дребунг на кој дрвото се врти наспроти многу остра пила во прекината или полупрекината ролна. Овој метод се користи главно за шперплочи bидејќи не може да се добие тенок задоволителен изглед.
* Режачка машина кај која граѓата се крева и спушта наспроти пилата, и така се добиваат тенки резниња.
* Полукружен дребунг на кој граѓата се врти или движи на начин на кој се октриваат најинтересите делови од гранулацијата.
Секој процес на режење дава своја препознатлива гранулација, зависно од видот на дрвото. При сите методи се јавува искривување во гранулацијата. При навлегувањето на пилата во дрвото, таа прави лабава страна (каде клетките се расечени) и набиена страна (каде се потиснати).
Порано фурнирите се пилеле но со тоа се јавува и непотребен губиток (отпадоци) на дрво. Фурнирањето е древна вештина, која ја употрбувале уште старите египјани за нивниот мебел.
1 Поврзано
* Мултиламинарен фурнир
* Гранулација (дрво)
* Шара (дрво)
* Дрво (материјал)
* Интарзија
Перник

Перник (|Перник) — град во Западна Бугарија, административен центар на општината Перник во Перничката Област. Има население од околу 74.066 жители (2022). Градот е сместен на двата брега на реката Струма, во Струмската Котлина, меѓу планините Витоша и Љулин и планинскиот рид Голо Брдо.
Низ градот Перник минува транспортниот коридор 4, европскиот пат E79 и железничка линиja мегу Источна Европа и Грција. Од IV век градот се споменува како тврдина на Траките. Античките Асклепиј и Хигиjа се почитувани во регионот заради многуте минерални извори.
Прабугарите го населуваат укрепеното место и во проломот на Струма ја создаваат големата бугарска тврдина Перник. Во ХI в. градот бил доста добро утврден и претставувал значаен военоадминистративен и трговски центар на Бугарија, крепост против Византиjците и главен град на легендарниот воjвода Кракра Пернишки, за време на Првата бугарска држава.
1 Личности
* Георги Прванов - Претседател на Република Бугариjа
* Георги Димитров - бугарски комунистички водач и премиер на Бугарија (1946-1949)
* Ангел Малинов - поет
* Велизар Димитров - фудбалер
2 Галерија
3 Збратимени градови
* Скопје, Македонија
* Лас Вегас, Невада, САД
* Магдебург, Германија
* Хановер, Германија
* Бремен, Германија
* Лублин, Полска
* Краков, Полска
* Кан (Северна Франција), Франција
* Лил, Франција
* Санкт Петербург, Русија
* Кардиф, Обединето Кралство
* Порто, Португалија
* Минск, Белорусија
Оксиморон

Оксиморон (буквално значење - остроумна глупост) — стилска фигура којашто се создава со спојување на два противречни поими. Тоа е облик на едночлена антитеза внатре во реченицата. Пример: светол мрак, врело студенило, скромен раскош, мудра будала и слично.
Оксиморон, кој на прв поглед делува глупаво и лудо - предизвикува внимание кај читателите и овозможува да се изразат специфични вредности. Изразува подлабоки согледувања на поимите од спротивставени агли. На тој начин се постигнува баланс на противречностите, со нивно спојување, а со тој контраст се добива колоритност на мислата.
1 Примери
* Зимски летување
* Минлива вечност
* Жив мртовец
* Мудра будала
* Скромен луксуз
* Сиромашен богаташ
Оксиморонот се користи секојдневно без воопшто да сме свесни за тоа, на пример:
* Лажна веста
* Речиси совршенство
* Идеално лошо
* Нов фосил
* Вистинска бајка
* Јавна тајна
* Далечна иднина
Холандски во 7 лекции

''Холандски во седум лекции'', во оригинал ''Nederlands in 7 lessen'' е филм продуциран во Холандија во 1948. Филмот е значаен по тоа што е првиот филм во кој се појавува Одри Хепберн во една мала улога на стјуардеса. Иако во нејзината филмографија, тој е запишан како краток филм, „Internet Movie Database“ (Филмската база на податоци на Интернет) тврди дека тој има времетрање од 79 минути. Всушност, скратен е на 39 минути само за англиското издание .
Алегорија

Алегорија — стилска фигура со која метафоричното т.е. преносното значење на мислата се реализира во целосна слика, со сите придружни детали. Во поезијата понекогаш тоа е цела песна. Алегоријата поимите ги пренесува како поединечни метафори кои дејствуваат заедно и создаваат комплексна метафора. Оваа стилска фигура често се дефинира и како продолжена метафора. Тоа значи дека алегоријата се создава кога метафората се протега низ целата мисла т.е. низ сите делови кои се содржани во истата.
Одлика на алегоријата е тоа што таа не го менува самото значење на зборовите, туку предметот за чие објаснување се користат тие. Најмногу доаѓа до израз во басните, кои во целина се една алегорија.
1 Поврзано
1.1 Јазични изразни средства
* Лексички
** Архаизам
** Дијалектизам
** Неологизам
** Сленг
** Жаргон
** Еуфимизам
** Симбол
** Варваризам
* Зборообразувачки
** Деминутив
** Аугментатив
** Хипокористик
** Пејоратив
* Фразеолошки
* Фонетско-фонолошки
** Алитерација
** Асонанца
** Ономатопеја
** Парономазија
* Граматички
** Морфолошки
** Синтаксички
* Надворешни
** Визуелни
** Аудитивни
Ристо Кордалов

Ристо Кордалов (Воден, 15 септември 1913 – Скопје, 1983) — истакнат револуционер и воен раководител, доследен борец за македонското дело и слобода во периодот на ослободувањето на земјата до неговата смрт. Тој се бореше против антимакедонските и фашистички мерки што ги спроведувал фашистичкиот режим против македонскиот народ. За своите заслуги одликуван е со „Орден за храброст“, „Орден за заслуги за народ со сребрени зраци“ и „Орден за братство и единство со сребрен венец“.
1 Рани години и период на Втората светска војна
Роден во Воден, Егејска Македонија. Неговиот татко, Ташко Кордалов, меѓу првите се вклучил во работничкото и комунистичкото движење, давајќи значаен придонес за развојот на тоа движење во Воден и Воденско.
Уште на рана 17-годишна возраст, младиот Ристо станува работник во воденската текстилна фабрика, од каде во 1932 година станува член на синдикалната подружница на текстилните работници и под знамето на Сеработничкиот сојуз во Воден, учествувал во сите работни штрајкови и други политички манифестации. Во истата таа 1932 година примен е во ОКНЕ - Организација на комунистичката младина на Грција, по што во 1940 година е испратен на грчко-италијанскиот фронт во Албанија каде сè до 10 април 1941 се борел против италијанскиот фашизам. На 15 октомври 1941 година по задача на Околискиот комитет на КПГ за Воденско заминува за Битола, каде утредента бил фатен од бугарските фашистички агенти и затворен во затворот „Богословијата“ сè до крајот на ноември, каде наоѓа многу други истакнати комунисти меѓу кои и Лазар Колишевски, Ѓоре Дамевски, Кољо Поповски, Трајче Камбурот и други. Во јануари 1942 година беше формирана Македонската антифашистичка организација МАО во која е избран за член на Окружниот комитет за Воденско и бил задолжен по воени прашања. Во оваа Организација активно работел сѐ до нејзиното расформирање во октомври 1943 година.
Еден див овес

''Еден див овес'' е англиски филм од 1951 година, каде забележителна изведба има и сѐ уште неафирмираната Одри Хепберн како статист. Според гласините, нејзината улога во филмот - игра хотелска службеничка - била многу поголема, но била скратена во текот на монтирањето.
Вангел Ајановски - Оче

Вангел Ајановски - Оче ( – ) — деец на македонското национално движење (НОД) од Егејска Македонија, основач и раководител на Македонската антифашистичка организација (МАО) Тајната ослободителна македонска организација (ТОМО).
Во работничкото движење на Грција учествувал од 1928 година, како член на ОКНЕ. Во периодот меѓу двете светски војни бил член на Комунистичката партија на Грција (КПГ) и секретар на реонскиот комитет за Воден во 1941 година. Во 1942 година во Воден ја основал МАО. Во 1944 година бил заменик на политичкиот секретар на Прва егејска ударна бригада, а во наредната 1945 година, на 20 јануари ја формирал и раководел организацијата ТОМО. Во пролетта (месец април), истата година станал секретар на Окружниот комитет на НОФ за Воденско, а потоа од мај 1947, бил член на Извршниот одбор и организационен секретар на Централниот совет на НОФ на Македонците од Егејска Македонија. Во периодот од летото 1942 до октомври 1943 го уредувал весникот „Црвена Ѕвезда“.
Вангел Ајановски, пред повеќе од триесетина години, го подарил оригиналниот примерок од прочуениот ''Абецедар'', на Државниот архив на Македонија.
1 Творештво
* „“, 1975
2 Наводи
Турбе

Во исламската архитектура, турбе или туљбе претставува надгробен споменик, мавзолеј. Како такво турбето нема свои втемелување во самата исламска традиција, но под влијание на надворешни фактори се појавило помеѓу самите муслимани, првенствено Турците. Особено се исполило во традицијата на самите суфии, односно муслиманските аскети (езотеристи). Пресудно влијание за денешниот изглед на турбето извршиле Селџуците, кои делувале на промената на поединечните персиски елементи.
Овие надгробни објекти биле доста често градени по населбите низ Македонија. Во нив биле погребувани позначајни верски и световни личности и обично се наоѓааат во дворовите на џамиите или се поставувани слободно низ населбата, на некоја височинка со доминантна позиција. Може да биде потполно оградено со ѕидови или пак да почива врз столбови, односно отворено.
На територијата на Македонија позначајни се турбињата на Мустафа - паша во Скопје, турбето на Гази-Баба, турбето на Крал К'зи, турбето во Алаџа џамија, турбето на Али-паша од Дагестан и турбето во дворот на Шарената џамија во Тетово.
Смеа во Рајот

Смеа во Рајот е англиска комедија продуцирана во 1951. Во филмот глумат Аластер Сим, Џорџ Кол и Гај Мидлтон како личности кои мораат да прават работи против нивната волја со цел да профитираат од тестаментот на еден нивен роднина.
Забележлив е по кратката појава на тогаш младата Одри Хепберн која игра улога на девојка што носи цигари. Ова е првата професионална појава на Одри Хепберн на филм (ако ја исклучиме онаа од 1948 година во холандскиот филм ''Холандски во седум лекции'').
Паша-бегово турбе

Шестаголното турбе кое се наоѓа веднаш зад Алаџи-џамијата во Скопје, е изградено во 15 век. Ѕидовите завршуваат со венец украсен со фајансови плочки во темна и светлосина боја, кои обликуваат шестокраки ѕвезди. Од нив нагоре започнува куполата што го покрива турбето.
Во 1963 година земјотресот во Скопје предизвикал оштетувања на неколку места на турбето. Подоцна се преземени конзерваторски работи при што била извршена неговата санација и заштита. Врз основа на зачуваните делови од фајансните плочки биле изработени копии, кои заедно со неоштетените примероци денеска ја красат гробницата.
Тајна ослободителна македонска организација

Тајна ослободителна македонска организација (ТОМО) — македонска организација основана на 20 јануари 1945 година по иницијатива на Вангел Ајановски-Оче, кој бил и нејзин раководител. Во раководството на организацијата влегувале: Марика Самаренова, Ристо Кордалов, Туши Кераметчиев, Ташко Хаџијанов и Вангел Шармандов-Илинденски.
Центар на дејност бил градот Воден со околните села. Веднаш по нејзиното создавање напредните Македонци, членови на грчката комунистичка партија - КПГ масовно ја напуштаат и влегуваат во ТОМО. А тое се Мирка Гинова, Апостолаки Василев, Ристо Буковалов, Ташко Мамуровски, Ставро Камчев, Вани Калајџиев, од градот Воден повеќето македонски активисти на КПГ - Дини Кузев, Алеко Легинаров, Туши Умалиев, Перикли Паскалов, Никола Проев, Марика Самаренова, Дора Кајмакова, Велика Ајановска, Дора Поченова, Петре Шорев, Ели Родичева, Александра Бобова.
Разграноци на организацијата биле создадени во неколку воденски села.
Список на воденски села каде што дејствувале чети на ТОМО
Раководители, Село
Петре Тануров, Баово
Пена Думова, Владово
Петре Попов, Волкојанево
Бајто Трпко, Горно Родиво
Петре Поповски, Долно Родиво
Атанас Диовски, Кронцелево
Никола Кралевски, Луковец
Вангел ЧобановКољо ЌорташевПанајот Божинов, Месимер
Илија КартовскиРисто Богов, Острово
Иван Доков, Пожарско
Вани Шеретов, Русилово
Атанас ИлиевРисто Бинов, Саракиново
Ставро Камчев-Лазо, Соботско
Гоно Јанчев, Тресино
Истовремено со организациската мрежа е формиран и партизански одред во месноста „Гаганец“ над селото Кронцелево, а седиштето му била на Ниџе. На конференција на 28 април 1945 година во месноста „Тупче“ меѓу Кронцелево и Волкојанево организацијата е преименувана на Народно-ослободителен фронт - НОФ.
1 Наводи
***
Пичка

Пичка е жаргон којшто во македонскиот јазик може да ги има следниве значења:
* родница (вагина) — женски полов орган.
* пичка — карактерна особина за машка единка која има женски манири.
* пичка — вулгарен опис на голем број негативни особини: подлец, интригант, подбуцнувач, страшливец, итн.
* пичка — добра, привлечна девојка.
Дразница

Дразница или клиторис (од грчки '''') — женски полов орган. Дразницата е најчувствителната ерогена зона на жената, и основен анатомски извор на женското сексуално задоволство. Познавањето за дразницата е значително засегнато од културните сфаќања за органот. Студии укажуваат на тоа дека знаењето за неговото постоење и анатомија е слабо во споредба со она на другите сексуалните органи, и дека повеќе едукација за тоа би можело да помогне во ублажувањето на социјалните стигми поврзани со женското тело и женското сексуално задоволство; на пример тоа што женската мастурбацијата е табу тема.
На конференцијата за Канадското Друштво на Жени во Филозофијата во 2002 година, д-р Ненси Туана тврдеше дека дразницата е непотребна за размножувањето; Таа вели дека тој е игнориран поради "стравот од задоволство. Тоа е задоволство одделено од репродукција. Тоа е стравот." Таа оцени дека овој страв предизвикува незнаење, кое става превез врз женската сексуалност. О'Конел тврди "тоа се сведува на соперништвото меѓу половите: Идејата дека едниот пол е сексуален а другиот репродуктивен. Вистината е дека и двата се сексуални и репродуктивни."
Монте Карло, злато

'Монте Карло, злато е британска комедија од 1951 година. Во него се појавува Одри Хепберн во улога на разгалена глумица. Најголем дел од биографите на Хепберн велат дека за време на снимањето на овој филм, драмската авторка Колет ја забележала Хепберн и ја повикала да ја игра главната улога во нејзината претстава ''Жижи'', која на Одри ќе ѝ помогне да ја започне блескавата кариера во Холивуд.
''Монте Карло, злато'' е продуциран на англиски јазик. Сепак, направена е и втора верзија на француски. Бидејќи Хепберн одлично зборувала француски, таа двапати ја играла истата улога (иако името на ликот било променето). Француската верзија на филмот се емитува во текот на 1952 година под името ''Nous irons à Monte Carlo'' (''Ќе одиме во Монте Карло''). Според некои извори, англиската верзија е снимана симултано со француската и е пуштена една година по неа, односно во 1953 година.
Таинствени луѓе

''Таинствени луѓе'' е наслов на филм од 1952 година, со Одри Хепберн во нејзината прва поважна улога (малку пред нејзиното откривање од страна на Холивуд за ''Празник во Рим''). Возбудлива приказна во која Хепберн настапува во улога на балерина која напорно вежба. Во филмот глуми и Валентина Кортезе како жена која е сведок на случајното убиство на еден гледач од страна на група атентатори.
Дака

Дака (бенгалски ঢাকা ''Đhaka''; ) е главниот град на Бангладеш и централен град на Областа Дака. Тој се наоѓа на бреговите на реката Буриганга. Заедно со областа, Дака брои 15 милиони жители, правејќи го најголемиот град во Бангладеш и еден од најнаселените во светот.
За време на могулската власт во 17 век, градот бил познат и како Џахангир Нагар и бил истовремено провинциски главен град и центар на светски распространетата трговија со муслин. Меѓутоа, модерниот град бил развиван под британската власт во 19 век и наскоро станал вториот најголем град во Бенгал, по Калкута. Со поделбата на Индија во 1947, Дака станал административниот главен град на Источен Пакистан, а подоцна, во 1972, главен град на независен Бангладеш.
Модерна Дака е центар на политичкиот, културниот и еконсмскиот живот на Бангладеш. Во поново време, Дака има модернизиран транспорт и комуникации.
Толпата на Лавендер Хил

''Толпата на Лавендер Хил'' е комичен филм од 1951 година. Сценариото за филмот е на T.E.Б. Кларк а режисер е Чарлс Кричтон. Алек Гинис и Стенли Холовеј играат улоги на крадци на злато. Насловот се однесува на Лавендер Хил, улица во Батерси, дел од јужен Лондон.
1 Улоги
* Алек Гинис како Хенри Холанд
* Стенли Холовеј како Алфред Пендлбери
* Сид Џејмс како Лакери
* Алфи Бас како Шорти Фишер
* Марџори Филдинг како госпоѓица Чалк
* Одри Хепберн како Чикита
2 Награди
Филмот е добитник на оскар за најдобро сценарио. Гинис е номиниран за оскар за најдобра машка улога.
Филмот е исто така добитник и на наградата за најдобар британски филм од БАФТА.
Теренциј

Публиј Теренциј Афер (Африканец) (лат. ''Publius Terentius Afer''), повеќе познат само како Теренциј, е комедиограф (комичен драматург) од времето на Римската Република. Годината на неговото раѓање е спорна; Елиј Донат, во неговото нецелосно дело ''Commentum Terenti'', смета дека Теренциј се родил во 185 п.н.е. ; Фенестела, од друга страна, вели дека е роден десет години порано, во 195 п.н.е.. Роден е во Картагина, но не бил картагинец како што вели неговото име; римјаните го користеле етнонимот ''Афер'' за луѓе родени во Африка, но за картагинците го употребувале исклучуво зборот ''Пуникус''. Теренциј бил веројатно од либиско потекло. За првпат неговите комедии почнале да се изведуваат во ~170-160 п.н.е., а умрел млад, веројатно во 159 п.н.е. во Грција или по пат, враќајќи се во Рим. Напишал шест пиеси, од кои сите се зачувани (за споредба, неговиот претходник Плавт напишал 21 пиеса, од кои сите се зачувани).
Позната негова реченица е: „''Homo sum, humani nihil a me alienum puto''“ („Човек сум и ништо човечко не ми е туѓо“). Оваа реченица е од пиесата ''Себеизмачувач''.
1 Животопис
Теренциј се родил во богато семејство во Картагина кое банкротирало и било продадено на Теренциј, римски сенатор, кој подоцна го образувал младиот Теренциј, и воодушевен од неговите способности, го ослободил.
На возраст од 25 години Теренциј го напуштил Рим и никогфап не се вратил, по изведувањето на сите шест комедии кои и денес се изведуваат. Некои антички автори велат дека умрел на море.
2 Теренциевите пиеси
Како и Плавт, Теренциј го прифатил грчките пиеси од подоцнежните фази на атичката комедија. Тој бил повеќе од преведувач, како штоп покажуваат современите откритија во старогрчките пиеси. Меѓутоа Теренциевите пиеси се одвиваат во очигледно „грчки“ окружувања, без романизација на ликовите и ситуациите.
Теренциј мошне се трудел да пишува во природен разговорен латински, и доволно истрајните читатели кои можат да го читаат во вернакулар, го сметаат неговиуот стил за особено пријатен и непосреден. Елиј Донат, учителот на Еремија, е најраниот денес постоечки коментатор на Теренциевите дела. За Теренциевата популарност низ средниот век и ренесансата сведочат бројни ракописи со целосни негови дела или делови од нив; академецот Клаудија Вила проценува дека 650 ракописи со Теренциевите дела датираат од по 800 н.е. Средновековниот драматург Хросвита Гандерсхајмска тврдела дека ги пишувала своите пиеси за учениот човек да има христијанска алтернатива за паганските пиеси на Теренциј.
Шесте комедии се:
*''Браќа''*''Девојката од Андрос''*''Евнух''*''Свекрва''*''Себеизмачувач''*''Формион''
Првото печатено издание на Теренциј се појавило во Стразбур во 1470, додека првбата поантичка изведба на неговите пиеси била, ''Девојката од Андрос'', во Фиренца во 1476.
Теренциевиот музички соработник кој компонирал музика за пиесите бил Флак.
3 Поврзано
* Римска книжевност
Бенгал

Бенгал (бенгалски: বঙ্গ ''Bôngo'', বাংলা ''Bangla'', বঙ্গদেশ ''Bôngodesh'' или বাংলাদেশ ''Бангладеш'') е историски и географски регион во североистокот на Јужна Азија. Денес тој е поделен меѓу независната нација на Бангладеш (Источен Бенгал) и индиската составна држава Западен Бенгал, иако некои региони од претходното кралство Бенгал сега се дел од соседните индиски држави Бихар, Трипура и Ориса. Поголем дел од Бенгал е населен со Бенгалци кои го зборуваат бенгалскиот јазик.
Регионот Бенгал е еден од најгусто населените региони на Земјата, со густина на популацијата од 900/км<sup>2</sup>. Поголем дел од бенгалскиот регион лежи во делтата на Ганг и Брамапутра (Гангова делта), најголемата речна делта во светот. Во јужниот дел на делтата лежи Сундарбан - најголемата мангрова шума во светот и дом на познатиот бенгалски тигар. Иако поголем дел од населението е рурално и се занимава со земјоделство, постојат два мегаградови - Калкута и Дака. Бенгал е познат по социокултурното подигнување на индиското општество, во форма на бенгалска ренесанса и Револуционерно движење за индиска независност за време на Движењето за индиска независност.
1 Поврзано
* Бенгалци
* Бенгалски јазик
Онгаонга

Онгаонга или дрвенеста коприва — коприва ендемска на Нов Зеланд. Има дрвенести дршки и необично големи листови кои достигнуваат 5 м во височина. Дури и најлесниот допир до растението дава болови кои траат неколку дена. Од ова растение има загинато најмалку еден човек, како и неколку кучиња и коњи кои случајно се имаат втурнато во него.
Во маорскиот фолклор, Купе поставил неколку пречки за неговите гонители, чии жени тој ги имал украдено, една од кои била онгаонга.
Онгаонга е главна храна за ларвите на пеперутката новозеландски црвен адмирал или кахукура (''Bassaris gonerilla'').
1 Наводи
***
Орален секс

Оралниот секс се состои од сите сексуални активности кои вклучуваат употреба на устата, заедно со јазикот, забите и грлото за стимулирање на гениталиите.
Оралниот секс може да се користи како предигра пред сексуалното општење, или да дојде како климакс на сексуалниот чин, за време на сексуалното општење. Понекогаш се практикува и како самостоен сексуален чин.
Оралниот секс, може но не мора да вклучува лижење или голтање на сперма или вагинална течност. Лижењето на овие течности без директен физички контакт уста-гениталија (т.е. екстремна форма на фацијална сексуалност позната како букаке), не се смета за орален секс.
Оралниот секс во народниот говор се нарекува „пушење“ (кога се стимулира машкиот полов орган) и „лижење“ (кога се стимулира женскиот полов орган).
Кај овој вид на секс не постои можност за забременување. Сепак треба да се има предвид дека и кај овој вид на секс можно е пренесување на заразни болести (како на пример СИДА).
1 Термини
Фелацио (латински јазик ''fellare'') означува орална симулација на пенисот. Машките гениталии, пред сè пенисот, се стимулираат со јазикот и усните или се залапуваат. Често главата на пенисот се стимулира со јазикот со кружни и вибрациони движења или се залапува во уста и се шмука.
Овој феномен е забележан и кај многу животински видови. Кај некои од нив, виши примати, има функција на прифаќање на доминантната улога на алфа мажјакот над останатите челнови на стадото (групата).
Кунилингус, е вид на сексуално дејство кај кое со помош на јазикот се стимулираат женските полови органи. Терминот доаѓа од два латински збора: “cunnus” и “lingere”. Партнерот може да биде и машко и женско. Кунилингусот има за цел подготовка на партнерката за класичен полов акт и/или предизвикување на огразам
Женските гениталии а пред сè вулвата и дразницата, се бакнуваат и лижат со уснине и јазикот. Со оваа техника жената може да биде доведена до интензивен (или многукратен) оргазам, што се постигнува со директно дразнење на дразницата.
Постојат најразлични практични техники за практикување на кунилингус, како и најразлични пози. Во повеќето случаи, стимулацијата се насочува на најчуствителните зони на половиот орган, т.е. на дразницата и внатрешните срамни усни. Позата зависи од предиспозициите на партнерите.
2 Поврзано
* Анално-орален контакт
* Автофелацио
* Длабоко грло (сексуален акт)
* Предигра
* Сексуален сленг
* Шпанска мушичка (секс)
Мирислива цедрела

Мирисливата цедрела е истополово полулистопадно дрво со височина од 10 до 30 м. Стеблото има дебела сивкасто-кафена кора, со надолжна неправилна гранулација. Има перјесто распоредени сложени листови, групирани кон крајот на гранките, и се со должина од 15 до 50 см, со парови ливчиња од срповиден, ланцеолатен до долгнавест облик, 7-15 x 3-5 см по должина, а основата е косо засечена и несиметрична.
Растението се нарекува и наречена и „шпански кедар“ или „мексикански кедар“, иако не е сродно со кедарот (''Cedrus'').
Растението се користи за добивање мед во пчеларството, а во дрвната индустрија се користи за изработка на хумидори или фурнир за обвиткување на поединечни пури.
1 Поврзано
* Кедар — сосем друго растение
* Хумидор
* Список на медоносни растенија
Кристијан Јанк

Кристијан Јанк (германски: ''Christian Jank'') бил германски архитект и проектант на замокот на баварскиот крал Лудвиг II наречен Нојшванштајн. Бил најмен и од Рихард Вагнер, близок пријател на Лудвиг, и станал сценограф и личен уметник на кралот, правејќи нацрти за замокот. Јанк исто така го осмислил и планирал Фалкештајнскиот замок, но Лудвиг не можел да си ја дозволи и оваа екстраваганција.
Протоколарна хиерархија

Протоколарна хиерархија или првенствен поредок е последователна хиерархија на номиналната вредност на нештата. Најчесто се користи од многу организации и влади во однос на луѓе. Може да се користи и во контекст на одликувања, медали и награди.
Нечија позиција во поредокот на првенство не мора да значи дека е показател за неговата функционална важност, туку повеќе за церемонијалната или историска важност; на пример, ова го диктира распоредот на седење на лицата на маса. Покрај ова, може да служи и како наследен ред за одредување на тоа кој ќе го замени шефот на државата во случај на симнување од, или онеспособување за власт, иако во највеќето случаи овие два поима се синоними.
Наведениве содржат востановен ред на првенество, по чиј урнек функционират сите поединечни поредоци на дадени институции. Универзитетите и професиите имаат свои правила на првенство кои важат локално, со тоа што секој чин во себе содржи ред (според тоа кога чинот е добиен).
1 Списоци на прoтоколарни хиерархии
* Австралиска протоколарна хиерархија
* Американска протоколарна хиерархија
* Бразилска протоколарна хиерархија
* Германска протоколарна хиерархија
* Израелска протоколарна хиерархија
* Индиска протоколарна хиерархија
* Италијанска протоколарна хиерархија
* Јамајска протоколарна хиерархија
* Канадска протоколарна хиерархија
* Кинеско политичко рангирање
* Македонска протоколарна хиерархија
* Новозеландска протоколарна хиерархија
* Норвешка протоколарна хиерархија
* Протоколарна хиерархија Обединетото Кралство
** Англиско-велшкa протоколарна хиерархија
** Шкотскa протоколарна хиерархија
** Северноирскa протоколарна хиерархија
* Полскa протоколарна хиерархија
* Францускa протоколарна хиерархија
* Хонгконшкa протоколарна хиерархија
* Швајцарскa протоколарна хиерархија
* Шпанскa протоколарна хиерархија
2 Поврзано
* Наследен ред
* Протокол
* Ословување
Стара Планина

Стара Планина или Балкан (бугарски и српски: ''Стара планина''; старогрчки Αίμος, ''Хемос''; латински ''Haemus'', ''Хемус'') — планински венец во источниот дел на Балканскиот Полуостров, кој своето име го добил според неa. Таа се протега на запад од Источна Србија до Црното Море во Бугарија. Стара Планина се наоѓа по целата должина на територијата на Бугарија и ја дели, условно, на северна и јужна Бугарија. Највисок врв на Стара Планина е Ботев (2.376 м). Турското име „Балкан“ е извор на името за целиот Балкански Полуостров.
На нејзината територија има многу природни паркови, заштитени места и еден национален парк. Таа е еден од најголемите центри на ендемски и реликтни видови. Поради добро изградената материјална база, чистиот воздух и планински карактер, Стара Планина често е омилена цел за туризам. На неа има 81 планинарски дом.
1 Географија, флора и фауна
Геолошки, Стара Планина е млада планина и е дел од Алпско-хималаискиот ланец кој се протега низ поголемиот дел на Европа и Азија. Таа може да се подели на два дела: на Главен старопланински венец и Предбалкан, кој постепено влегува во Дунавската Рамнина. На југ Стара Планина граничи со Подбалканските котлини - 11 котлини кои се протегаат од границата со Србија на запад па до Црното Море на исток.
Старопланинскиот ланец се состои од околу 30 делови. Во поширока географска смисла планината се дели на три основни делови:
*''Западна Стара Планина'' - од Вршка Чука на границата со Србија до Арабаконашкиот премин со вкупна должина од 190 км и со највисок врв Миџор (2.169 м).
*''Централна Стара Планина'' од Арабаконашкиот премин до преминот Вратник со должина од 207 км. Врвот Ботев (2.376 м) е највисокиот во планинскиот ланец и се наоѓа во тој дел.
*''Источна Стара Планина'' од преминот Вратник до ’ртот Емине со должина од 160 km и со највисок врв Бугарка (1.181 м). Источна Стара Планина претставува најнискиот дел од Старопланинскиот ланец.
2 Врвови
Изразитији врхови Старе планине су:
* Миџор (2169 м н. в.),* Дупљак (2032 м н. в.),
* Три чуки (1937 м н. в.),
* Сребрена глава (1933 м н. в.).
* Врх Баба (1787 м н. в.),
* Бабин заб (1758 м н. в.),
* Орлов камен (1737 м н. н. в.),
* Тапанар (1727 м н. в.)
* Свети Никола (врв) (1380 м н. в.),
* Ветрен (1330 м н. в.),
* Тресок (1000 м н. в.),
* Црноглав (764 м н. в.).
Често на Стара планина и се припојува и Видлич (1413 м н. в.) планински венец кој припаѓа на горно Понишавје, меѓутоа тоа не е потполно точно. Видлич претставува просторна антиклинала, која е навлака преку старопланинската зона, па затоа, и морфолошки и тектонски, претставува една засебна целина.
Највисока точка на Стара планина во Србија е врвот Миџор со висина од 2169 м н. в, а најниска точка е на излазот од долината на Прлитскиот поток (132 м н. в.).
2.0.1 Врвови во Бугарија
Во Бугарија највисок е врвот Ботев (2376 м н. в.).
Врвот Миџор (2169 м н. в.) се наоѓа на самата граница меѓу Србија и Бугарија, и на него е граничен камен.
3 Галерија
Антипатридска династија

Династијата Антипатриди била македонска династија започната од Касандар, синот на Антипатар, кој самиот се декларирал како крал на Македонија во 302 п.н.е.. Претходно, во 309 п.н.е., Касандар наредил да се отруе Александар IV, со што и ставил крај на Аргеадската династија. Антипатридската династија не опстоила долго време. Во 294 п.н.е. таа била симната од власт од страна на династијата на Антигонидите, чии членови се покажале како поефективни владетели.
Членови на Антипатридската династија:
* Антипатар (околу 397 п.н.е.-319 п.н.е.)
* Касандар (302-297 п.н.е.)
* Филип IV (297 п.н.е.)
* Александар V (297-294 п.н.е.)
* Антипатар II (296-294, 279 п.н.е.)
* Состен (279-277 п.н.е.)
Колката

Колката (бенгалски: কলকাতা) или познат по старото име Калкута е главниот град на индиската држава Западен Бенгал. Таа се наоѓа во Источна Индија, на источниот брег на реката Хухли. Градот брои речиси 6 милиони жители, а со областа околу градот и преку 14 милиони, правејќи го третата најголема градска агломерација и четвртиот најголем град во Индија.
Градот служел како главен град на Индија за време на Британскиот Раж сѐ до 1911. Поранешен центар на модерното образование, наука, култура и политика во Индија, Колката била со економска стагнација во годините по индиската независност во 1947. Но, до 2000 година, економијата повторно се враќа во нормала. Како и другите големи градови, Колката продолжува да се бори со проблемите на урбанизацијата како што се сиромаштија, загадување и преголем сообраќај.
Калкута е позната по својата револуционерна историја, движејќи се од Индиската борба за независност до левичарските и трговско-унијатските движења.
1 Поврзано
* Индија
* Западен Бенгал
Бергамот

Бергамот или бергамот-портокал ( subsp. ''bergamia'') — мал агрум со приближно крушест облик. Ова овошје за првпат е добиено во Италија, со вкрстување на крушест лимон и горчлив портокал или грејпрфут. Расте на мали дрва со исто име.
Овошјето главно се одгледува на јонскиот крајбрежен регион во покраината Калабрија, дотолку што претставува симбол на целиот регион и градот. Тој обем и квалитет не може да се добие никаде на друго место во светот; се одгледува и на Брегот на Слоновата Коска, Аргентина и Бразил но добиениот квалитет на есенција не може да се спореди со оној од Реџо Калабрија заради тамошните аргилитни, варовнички и алувијални наслаги.
Овошјето е кисело, а од неговата ароматична кора се добива етерично масло кое се користи во чајот Ерл Греј, кај парфемите, за слатки и ароматерапијата за лекување на депресија. Се користи и за полесно варење. Бергамотот е и состојка на првата колонска вода направена во Германија во XVII век.
Најмалку еден италијански производител прави мармалад чија главна состојка е бергамот. Во Грција од него се прави слатко.
Бергамот-портокалот нема сродна врска со истоимената билка.
Маслото има некои негативни ефекти како осетливост на светлина (заради хемикалијата бергаптен) и спречување на желудечна апсорпција на калииум во организмот.,
Ерл Греј

Ерл Греј (|Earl Grey tea) — мешан чај со карактеристичен вкус и арома добиени од додаденото масло од кората на бергамот, ароматичен агрум.
Порано поимот „Ерл Греј“ важел само за црн чај, но денес важи и за зелени и бели чаеви кои содржат бергамотово масло.
1 Историја
Мешавината Ерл Греј е наречена по Вториот Ерл Греј, британски премиер во 1830-тите, кој добил на подарок, веројатно како дипломатска компензација, чај збогаен со бергамотово масло. Според преданието ова бил подарок на некој благодарен кинески мандарин (функционер) чиј син бил спасен од давење од луѓето на ерлот, иако оваа мешавина била за првпат добиена од ферментиран црн индиски и „Цејлонски“ (шриланечки) чаеви. Бидејќи во Кина зелениот чај е многу попопуларен од црниот, изгледа малку веројатно дека тие би имале ваква мешавина за да ја даруваат на посетители. Покрај ерлот Греј никогаш нема стапнато во Кина. Друга верзија на приказната е дека слугите на ерлот спасиле син на индиски раџа од тигар.
Чајот станал толку популарен кај премиерот и неговите посетители, што фирмата Твајнингс добила мостра и од нив било побарано да направат чај најсличен на него. Оттогаш овој чај се појавил на пазарот. Чајот Ерл Греј содржи кинески чај, индиски Дарџилинг, цејлонски чај, и малку Лапсанг сучонг, силен, „чаден“ црн чај. Чајот обично се пие црн (без млеко), но прифатливо е да му се додаде малку.
Џексонс од Пикадили тврдат дека тие се создателите на марката Ерл Греј. Според нив премиерот Греј му ја дал рецептата на Џорџ Чарлтон од таа фирма, во 1830; според Џексонс оваа рецепта оттогаш, па до денес е во постоајно производство и никогаш ја немаат дадено никому. Нивниот Ерл Греј се заснова на кинески чај уште од почетокот. Ова соперништво помеѓу двата производитела продолжува, иако сега се во иста сопственост.
2 Слични чаеви
Твајнингс исто така имаат чај наречен „Леди Греј“, направен од горчлив портокал, лимон и бергамот. Некогаш се верувало дека додадените овошки дејствуват против неубавото однесување и импулсивност кај жените, кои нашироко се сметале за ефекти на чајот.
Твајнингс

Твајнингс (|Twinings) — марка чаеви од Ендовер, Хемпшир, Англија.
Томас Твининг ја отворил првата чајџилница во земјата во 1706, која и денес се наоѓа на истото место, 216 Стренд, Лондон. Фирмата ја прославила својата 300-годишнина со специјален чај и чајни кутии.
Твајнингс продава посебни чаеви како лапсанг сучонг, „Англиски појадок“, Лејди Греј и дарџилинг. Обично се смета дека оваа фирма била првата што ја создала мешавината Ерл Греј за време на премиерстувувањето на Чарлс, Вториот Ерл Греј, иако ова го оспорува нивната соперничка фирма Џексонс од Пикадили.
Во 2005, Твајнингс го исфрлиле на пазарот нивниот прв генерички (непосебен) чај под името „Everyday Tea“ (''Секојдневен чај'').
Фирмата е еден од основачите на , група чајни фирми кои работат на политика за праведна трговија и ги надгледуваат етичките услови на чајните плантажи.
Глумецот Стивен Фрај бил меѓу оние кои го рекламираре „Твајнингс“.
1 Значајни членови на семејството
* Елизабет Твининг (1805–1889), ботанички илустратор.
Касандар

Касандар (~ 350 - 297 п.н.е.) — крал на Македонија (305 - 297 п.н.е.), бил најстариот син на Антипатар, и основач на краткотрајната династија Антипатриди. Познат е како основач на градот Солун, кој го нарекол по неговата сопруга.
За првпат се појавува на дворот на Александар Македонски во Вавилон, каде го бранел татка си, Антипатар, регент на Македонија, од обвиненијата на неговите непријатели (главно кралицата-мајка, Олимпијада).
Бидејќи татко му го прескокнал и му го дал регентството на Полиперхон, Касандар се сојузил со Птоломеј Сотир и Антигон I Едноокиот и објавил војна против регентот. Речиси сите грчки полиси се здружиле со него, меѓу кои и Атина. Тој направил и сојуз со Евридика, амбициозната жена на кралот на Македонија, Филип Аридеј.
Меѓутоа Евридика и Филип III, заедно со Касандровиот брат Никанор биле погубени од Олимпија. Касандар веднаш измарширал кон Олимпија, и ја принудил да се предаде кај Пидна, па ја погубил (316 п.н.е.). Во 310 п.н.е./309 п.н.е., тој ја отрул и Роксана и номиналниот крал Александар IV, жената и синот на Александар Македонски. Исто така, го потплатил Полиперхон да го отруе вонбрачниот син на Александар, Херакле.
Тој веќе бил поврзан со кралското семејство, бил во брак со Тесалоника, полусестра на Александар Македонски, и со сојузот со Селевк, Птоломеј и Лизимах против Антигон, со поразот и смртта на Антигон ~ 301 п.н.е, станал неоспорен владетел на Македонија. Умрел од едема во 297 п.н.е. Според географот Павзаниј: „Беше преполн со едема, и од неа излегоа црви додека сѐ уште беше жив. Филип, неговиот најстар син, наскоро по доаѓањето на престолот се разболе и умре. Антипатар, следниот син, ја уби својата мајка Тесалоника, ќерката на Филип и Никасепола, под обвинение дека премногу го милувала Александар, најмладиот син.“ Александар се одмаздил за мајка си со тоа што го убил брат му Антипатар, но пак тој самиот бил убиен од Деметриј I Опсадникот, син на Антигон. Така отишло сето Касандрово семејство.
Касандар бил човек од книжевноста, но бил насилен и амбициозен. Ја преградил Теба по нејзиното уништување од Александар Македонски, ја претворил Терма во Солун и изградил нов град по име Касандреја врз урнатините на Потидеја.
2 Наводи
* Диодор Сицилиски, ''Библиотека'' глави xviii, xix, xx
* Плутарх, „Напоредни животописи“, „Деметриј“, 18, 31; „Фокион“, 31
* Franca Landucci Gattinoni: L'arte del potere. Vita e opere di Cassandro di Macedonia. Stuttgart 2003. ISBN 3-515-08381-2
2 Наводи
* Диодор Сицилиски, ''Библиотека'' глави xviii, xix, xx
* Плутарх, „Напоредни животописи“, „Деметриј“, 18, 31; „Фокион“, 31
* Franca Landucci Gattinoni: L'arte del potere. Vita e opere di Cassandro di Macedonia. Stuttgart 2003. ISBN 3-515-08381-2
Враќање во Брајдсхед (минисеријал)

Враќање во Брајдсхед (англиски: ''Brideshead Revisited'') — телевизиски минисеријал од 1981 заснован на истоимениот роман на Ивлин Во. Адаптацијата ја направиле продуцентот Дерек Грејнџер и Мартин Томпсон по отфрлање на првичното сценарио на Џон Мортимер. Режисерот е Чарлс Стариџ и дел од една или повеќе епизоди на Мајкл Линдзи-Хог. Улогите ги толкуваат: Џереми Ајронс - Чарлс Рајдер, Ентони Ендрјуз - Лорд Себастијан Флајт, Лоренс Оливије - Лорд Марчмејн, Клер Блум - Леди Марчмејн, Дијана Квик - Леди Џулија Флајт и Џејн Ешер - Силија Рајдер; како и Фиби Николс - Леди Кордилија Флајт, Џон Гилгуд - Едвард Рајдер, Сајмон Џонс - Лорд Брајдсхед, Николас Грејс - Ентони Бланш, Стефана Одран - Кара, љубовницата на Лорд Марчмејн и Чарлс Китинг - Рекс Мотрем.
Оксфордските сцени се главно снимани Воовата ''алма матер'', колеџите Херфорд Колеџ, Вадам и Крајст Черч. Локацијата на ''Брајдсхед'' е Хавардскиот замок во Јоркшир. Сцните на палубите се снимани на прекуокеанскиуот крстосувач Кралица Елизабета 2. По стандардите на британската телевизија, овој драмски серијал од доцните 1970-ти бил мошне раскошен; Токму со ова дело телевизиската компанија „Гранада“ се здобила со својот углед.
Впечатливиот почеток на серијата има музика со барокна труба компонирана од Џефри Бургон.
На списокот на 100 најдобри британски телевизиски програми направена од Британскиот Филмски Институт во 2000 г. по гласови на професионалци во таа дејност, серијалот „Враќање во Брајдхед“ добил десетто место, иако многу го сметаат за најдобриот ТВ серијал на сите времиња.
1 Поврзано
* Враќање во Брајдсхед
* Враќање во Брајдсхед (филм од 2008)
Јуриј Гагарин

Јуриј Алексеевич Гагарин (|Ю́рий Алексе́евич Гага́рин; 9 март 1934 – 27 март 1968) — советски космонаут, кој на 12 април 1961 за првпат во историјата на човештвото се вивнал во вселената и бил прв човек кој ја прелетал Земјата околу нејзината орбита. По летот, кој траел 108 минути, тој се спуштил јужно од Саратов. Гагарин загинал во авионска несреќа во 1968 година.
1 Рани години
Гагарин е роден на 9 март 1934 во село Клушино, Смоленска област во Руската Советска Федеративна Социјалистичка Република, во близина на градот Гжатск (кој бил преименуван Гагарин во 1968 после неговата смрт). Неговите родители работеле во селската задруга—Алексеј Иванович Гагарин како столар, а мајка му Ана Тимофејевна Гагарина како млекарка. Јуриј бил трето од четири деца. Неговиот постар брат Валентин е роден во 1924, и во времето кога Јуриј е роден веќе помагал со добитокот на фармата. Неговата сестра Зоја, родена во 1927, се грижела за „Јура“ и за нивниот помал брат Борис, роден во 1936.
2 Во филателијата и нумизматиката
3 Наводи
Храмски Остров

Храмски Остров (англ. ''Temple Island'') е остров (поточно средорек) на реката Темза кој спаѓа под селото Ременам во Беркшир, веднаш северно од Хенли на Темза. Ова е почетната точка на Хенлиската кралска регата, чии организатори се и сопственици на островот.
Оостровот го носи името по елегантниот украсен храм (каприц), дело на англискиот архитект од XVIII век, Џејмс Вајат. Првобитно бил наменет како рибарска куќичка во состав на Фолискиот двор, блиска историска куќа која Вајат исто така ја преработил во 1770-тите.
1 Наворешни врски
*
Свети Ахил (остров)

Свети Ахил — остров во Малото Преспанско Езеро со должина од околу 1.700 метри. Највисоко место е врвот Кале (1.025 м).
Островот бил населен уште од антиката. Во југозападниот дел се пронајдени остатоци од античката македонска населба ''Лика''. Во средниот век тука бил замокот — управно седиште на Самоиловата држава, градот ''Преспа'', како и дворците на царот Самоил.
Денес единствено населено место на островот е истоименото село Ахил. Претставува мала населба од неколку куќи. Во почетокот на XX век имало 4 куќи, најголемата од нив припаѓала на родот Марковци, којшто претставувал задруга од 70 членови. Друго стара семејство се Петковци, чијшто наследници и денес живеат таму. Во 1907 година селото веќе броело 7 куќи. Месното население верува дека бројот на куќите не смее да надмине 11, така што ако биде изградена 12 таа се руши. Тоа е зошто некогаш имало 12 цркви, и поради тоа местото се смета за свето и не треба да го продолжува човечкиот грев. Црквите што постоеле (или сè уште постојат) се следниве:
* Свети Никола
* Свети Ѓорѓи
* Свети Атанас во местото Фојка
* Спасова црква во местото Спас
* Свети Димитриј
* Дванаесет Апостоли
* Света Богородица
* Свети Ахил
* Света Марина
1 Поврзано
* Видринец — друг остров во Малото Преспанско Езеро
* Мало Преспанско Езеро
Ембриологија

Ембриологијата е гранка од биологијата, т.е. наука која се занимава со проучување на зародочниот развој на човекот и другите цицачи. Ги проучува морфолошките и функционалните особини во најраниот онтогенетски развој почнувајќи од зачнувањето па сè до напуштање на зародокот (ембрион), т.е. излегнување или породување.
Човечката ембриологија се занимава со изучување на разввојот на човекот од моментот на зачнување до раѓање, што претставува долготраен и сложен процес на преобразба на една клетка, оплодена јајце-клетка, во сложен повеќеклеточен организам.
Грчка азбука

Грчката азбука (|Ελληνικό αλφάβητο ''Ellenikó alphabeto'') е збир од дваесет и четири букви кои се користат за пишување на грчкиот јазик уште од деветтиот век пред нашата ера. Таа е првата азбука која во тесна смисла, како систем за пишување, користи посебен симбол за секоја согласка и самогласка. Таа е најстарото азбучно писмо во континуирана употреба и до денес. Буквите исто така се користат и за прикажување на грчки цифри, почнувајќи од 2 век пр.н.е.
Грчката азбука е потомок на феникиската азбука и е основа за многу други азбуки во Европа и во Блискиот Исток, вклучувајќи ја и латиницата. Во додаток на тоа што се користи за пишување на грчкиот јазик, нејзините букви се користат и како симболи во математиката и науката, за имињата на честички, имиња на ѕвезди, во имињата на клубови на братства и сестринства, во именувањето на тропски циклони и за други намени.
Тунел под Водно

Тунелот под Водно — предложен тунел кој би поминувал под планината Водно и би го поврзувал Скопје со градот близнак - Сончев Град од другата страна на планината. Овој проект во својата програма го имаше кандидатот за градоначалник Страшо Ангеловски.
Златни Песоци

Златни Песоци Бугарија
Површина
? <sup>2</sup>
Административна поделба
Варненска област
Надморска висина
0 m
Мрежно место
Координати:
43° 13′ С, 27° 55′ И
Златни Песоци е наjголемото Црноморско одморалиште во Бугариjа. Се наоѓа во северноисточна Бугарија крај градот Варна и е наjстариот од најголемите 3 бугарски морски одморалишта.
Златни Песоци е бански центар каде што успешно се лекуват артритис, артроза, стрес, невроза и хронични фарингити, бронхит и белодробни болести.
За туристите има на располагање секакви водни атракции.
Балчик

Балчик (|Балчик) е град на Црно Море во североисточниот дел на Бугарија. Се наоѓа во Добричка област, Јужна Добруџа, и е административен центар на општина Балчик. Градот е втор наjголем во областа.
Настанал како древна тракиска град-држава. Се развил во времето на средниот век кога се споменува од историчари како Круноj - тврдина со стратешка локација, којaшто ja бранела Бугариjа од Византија. Во градот постои ботаничка градина и џамија подигната од романската кралица Мариja во неjзината летна резиденциjа, кога Балчик е дел од Романија при Втората балканска војна.
Балчик е еден од главните туристички атракции во североисточна Бугарија. Околу дворецот е направен парк, со мостови, статуи и ретки растенија. Наблизу се одморалиштата Албена, Кранево и Златни Песоци и тврдината Калиакра.
1 Галерија